|  |
| --- |
|  |
| GÅRDEJER KRISTIAN HEDEGAARD PEDERSENPederstrupvej 638620 Kjellerup |

|  |
| --- |
| 7. august 2018 |

|  |
| --- |
| **Miljøtilsyn**  |
| **Adresse:** | Rosenvænget 12 | **E-mail:** | bakkelund12@gmail.com |
| **CVR-nr.:**  | 12124031 | **CHR-nr.:** | 41954 | **Telefonnr.** | 86888273 |

Silkeborg Kommune udførte den 02-08-2018 miljøtilsyn på din ejendom, som følge af en anonym henvendelse omkring en mulig forurening af Mausing Møllebæk. Det blev telefonisk oplyst, at der løb møddingssaft fra møddingen på Rosenvænget 12, ned ad vejen og videre ned i dræn der fører til Mausing Møllebæk.

Håndhæves

I det følgende vil de ovenstående punkter blive omtalt og uddybet. Der vil derudover blive fastlagt en frist for hvornår de enkelte forhold skal være bragt i orden.

**Møddingsplads**

**Afløb af møddingssaft fra møddingspladsen**

Det kunne på tilsynet konstateres at der løb møddingssaft ud over møddingspladsen og ned på vejen. Der var tegn på at der tidligere havde løbet møddingssaft længere ned ad vejen og ned til en samlebrønd. Den store mængde dybstrøelse på pladsen, kombineret med et automatisk udmugningssystem, gør at dybstrøelsen står op over møddingspladsen mur, hvorfra det safter ned på vejen.

Jf. husdyrgødningsbekendtgørelsens § 27, stk. 2, skal møddingpladsen benyttes på en sådan måde, at gødningen ikke flyder uden for møddingen, eller der er risiko herfor.

Det indskærpes derfor, at du enten fjerner en del af dybstrøelsen, eller forhindrer møddingen i at løbe over ved hjælpe af sandsække eller lignende, så der ikke længere er risiko for at der løber møddingssaft ud over kanten af møddingspladsen. Forholdet skal bringes iorden straks. Dokumentation herfor skal sendes til landbrug@silkeborg.dk senest den 21. august 2018.

**Offentliggørelse af uddrag af tilsynsrapport**

Silkeborg Kommune er forpligtiget til, at offentliggøre en opsummering af miljøtilsynet på Miljøstyrelsens portal for ”Digital MiljøAdministration” <https://dma.mst.dk/>. Offentliggørelsen sker på baggrund af ny lovgivning på området. De oplysninger som offentliggøres fremgår af vedhæftet bilag.

**Klagevejledning**

I følge husdyrgødningsbekendtgørelsens § 80 kan afgørelser efter denne bekendtgørelse ikke påklages til anden administrativ myndighed.

I følge husdyrgodkendelseslovens § 90 skal et eventuelt søgsmål til prøvelse af afgørelser efter loven eller de regler, der fastsættes i medfør af loven, være anlagt inden 6 måneder efter, at afgørelsen eller beslutningen er meddelt. Det vil sige, at afgørelser om tilladt husdyrproduktion skal afgøres ved søgsmål.

**Brugerbetaling**

Jf. bekendtgørelse nr. 1475 af 12. december 2017 om brugerbetaling for godkendelse og tilsyn efter lov om miljøbeskyttelse og lov om miljøgodkendelse m.v. af husdyrbrug, opkræves der brugerbetaling for landbrugstilsyn og de timer vi skal bruge på opfølgende tilsyn, jf. § 2 i ovennævnte bekendtgørelse.Timeprisen er i 2018 på 322,49 kr./time. Det samlede beløb vil blive opkrævet sidst på året.

**Godkendelse af rapport**

Silkeborg Kommune gør opmærksom på, at det altid er ejerens ansvar, at leve op til bestemmelserne i husdyrgødningsbekendtgørelsen, ligesom du skal huske at enhver udvidelse eller ændring af dyreholdet skal anmeldes til kommunen.

Såfremt eventuelle bemærkninger/rettelser til tilsynsrapporten ikke er meddelt til Silkeborg Kommune inden 14 dage fra d.d., betragtes rapporten som godkendt af dig.

**Ved besøget var følgende personer tilstede:**

* Kristian Hedegaard Pedersen, Ejer
* Lasse Kramer Andersen, Silkeborg Kommune

**Vi har brug for jeres mening**

Teknik og Miljø vil gerne blive bedre. Vi vil derfor gerne høre om din oplevelse med os. Da du ved tilsynet gav udtryk for at kommunen kan kontakte dig pr. E-mail, vil du modtage en E-mail med et link til et spørgeskema, som udfyldes elektronisk.

Har du spørgsmål eller bemærkninger til ovenstående eller til andre forhold på dit landbrug, er du meget velkommen til at kontakte mig eller en anden fra landbrugsteamet.

|  |  |
| --- | --- |
| Venlig hilsenLasse Kramer AndersenBiolog |  |

**Bilag - Det at få en indskærpelse**

Når der er fundet forhold som ikke overholder den gældende lovgivning skal kommunen, som er tilsynsmyndighed, indskærpe pligten til at overholde lovgivningen overfor den ansvarlige.

Det at få indskærpet lovgivningen kan betragtes som en påmindelse om, at lovgivningen skal overholdes. Der henvises i øvrigt til Vejledning om håndhævelse af Miljøbeskyttelsesloven (håndhævelsesvejledningen), *Vejledning fra Miljøstyrelsen Nr. 6 2005*, der kan findes på Miljøstyrelsens hjemmeside [www.mst.dk](http://www.mst.dk/), hvoraf reglerne for indskærpelse fremgår.